Cancelarul german Olaf Scholz a mărturisit într-un interviu citat de Politico Europe că nu a mai discutat telefonic cu Vladimir Putin din decembrie 2022, reiterând apelul său la adresa liderului de la Kremlin de a pune capăt războiului din Ucraina.
"Ultima noastră convorbire telefonică a fost în decembrie 2022 – înainte de acest moment obișnuiam să discutăm mai des", a dezvăluit Scholz.
Cu doar câteva zile înainte ca Rusia să arunce în aer odinea internațională bazată pe reguli și să pornească un război pe scară largă în Ucraina, la 24 februarie 2022, cancelarul german a fost primit de Vladimir Putin la Moscova unde au stat la o "masă nesfârșit de lungă", a rememorat Scholz, completând că, după declanșarea războiului, Rusia și Ucraina au încercat să negocieze, dar Moscova nu a dat dovadă de seriozitate în aceste discuții.
"Au eșuat deoarece Rusia le-a folosit doar ca pretext pentru a-și muta trupele în est pentru o ofensivă majoră ", a spus Scholz.
Cancelarul german, amplu criticat pentru că refuză să ofere Kievului rachete cu rază lungă de acțiune Taurus, s-a apărat spunând că Berlinul "va face tot ce poate pentru a se asigura că războiul nu escaladează".
"În același timp, Germania sprijină Ucraina cu arme și muniții mai mult decât oricare altă țară din Europa. Am cheltuit mai bine de 28 de miliarde de euro în acest sens, mai mult decât multe alte țări la un loc", a continuat oficialul german.
Dând asigurări că țara sa "va continua să facă acest lucru atât timp cât este necesar", Olaf Scholz a evidențiat că Putin nu ar trebui să se bazeze pe faptul că sprijinul pentru Ucraina se va diminua în timp.
În plus, cancelarul german a reiterat că singurul care poate pune capăt acestui război ilegal este Putin. "Permiteți-mi să clarific un lucru: pacea este posibilă în orice moment. Putin trebuie doar să se oprească din campania sa barbară și să-și retragă trupele", a mai spus oficialul german.
De altfel, despre promisiunea că Germania va continua să sprijine Kievul a fost vorba și în ultima convorbire telefonică pe care cancelarul german a avut-o cu liderul de la Kremlin și care venea după un alt dialog purtat de cei doi, tot la telefon, în luna septembrie a aceluiași an 2022.
În dialogul din decembrie 2022 care, conform Cancelariei germane, a durat o oră, Olaf Scholz a promis că nu va întrerupe ajutorul militar destinat Armatei ucrainene, ignorând atitudinea denunțătoare a lui Putin conform căreia Berlinul și Occidentul "inundă" Ucraina cu arme, informează The New York Times.
Revenind în actualitate, această marotă a liderului de la Kremlin se manifestă zilele acestea prin condamnări la adresa NATO, Alianță pe care a acuzat-o că a provocat Rusia prin extinderea către est, într-o referire la recenta aderare a Finlandei și Suediei la alianța militară transatlantică, conform Politico Europe.
De altfel, această retorică nu reprezintă o noutate pentru Occident, conștient că Putin o folosește pentru a justifica încălcarea dreptului internațional.
You may like
Mark Rutte a discutat cu Xi Jinping despre "preocupările" UE potrivit cărora Beijingul "pune obstacole nedrepte companiilor europene care doresc să facă afaceri" pe piața chineză
Cehia a demascat o rețea finanțată de Rusia care descuraja țările din UE să continue sprijinul pentru Ucraina și a cărei activitate ajungea până în Parlamentul European
Published
2 hours agoon
March 28, 2024— Luminita Odobescu (@Odobes1Luminita) March 28, 2024
Published
6 hours agoon
March 28, 2024Fostul cancelar german Gerhard Schröder susţine în continuare că prietenia sa cu preşedintele rus Vladimir Putin ar putea contribui la încheierea războiului din Ucraina, notează joi DPA.
"Lucrăm împreună cu înţelepciune de mulţi ani. Poate că acest lucru poate încă să ajute la găsirea unei soluţii negociate, nu văd o altă modalitate", a spus Schröder într-un interviu acordat agenţiei de presă germane, potrivit Agerpres.
Gerhard Schröder este prieten cu Putin încă din perioada când primul era cancelar al Germaniei (1998 – 2005). El continuă să lucreze pentru majoritatea companiilor ruseşti participante la proiectul energetic Nord Stream din Marea Baltică.
Deşi a descris atacul rus contra Ucrainei drept o "greşeală fatală", Schröder nu a renunţat la relaţia sa cu Putin. Conducerea Partidului Social-Democrat (SPD) l-a marginalizat din acest motiv, dar o procedură de excludere a sa din această formaţiune politică a eşuat.
Atunci când a fost întrebat de ce nu renunţă la prietenia cu liderul rus, în pofida zecilor de mii de decese şi a crimelor de război comise de Rusia în Ucraina, Gerhard Schröder a răspuns că "este adevărat că aceasta este o dimensiune care e diferită".
El tinde să se plaseze în favoarea contribuţiei relaţiei sale personale cu Vladimir Putin la soluţionarea unei probleme politice extrem de dificile.
"De aceea cred că ar fi complet greşit să uităm toate lucrurile pozitive care s-au întâmplat între noi în politică, în trecut. Nu este stilul meu şi oricum nu fac aşa ceva", a afirmat fostul şef al executivului german.
Schröder s-a referit la misiunea sa de mediere din martie 2022, la scurt timp după începerea invaziei ruse în Ucraina, când a spus că s-a întâlnit la Istanbul cu actualul ministru al apărării ucrainean Rustem Umerov, pe atunci parlamentar, după care s-a deplasat la Moscova pentru a discuta cu Putin. Totuşi, acea iniţiativă a eşuat, adaugă DPA.
Pe de altă parte, cancelarul german în funcție, social-democratul Olaf Scholz, a reamintit cu ultima sa convorbire telefonică cu Vladimir Putin a avut loc în decembrie 2022.
Scholz este aspru criticat pentru că refuză să trimită rachete Taurus cu rază lungă de acțiune pentru a ajuta Ucraina, însă susține că Germania sprijină necondiționat Ucraina, în timp ce "face tot ce poate pentru a se asigura că războiul nu se va intensifica".
Published
7 hours agoon
March 28, 2024By
Teodora IonMinistrul Finanțelor, Marcel Boloș, a avut o discuție cu omologul din Republica Moldova, principala temă abordată fiind aderarea acestei țări la Uniunea Europeană.
"Am avut plăcerea să am o discuție amplă cu domnul Petru Rotaru, una dintre principalele teme fiind aderarea Republicii Moldova la UE. Am abordat dialogul din perspectiva noilor oportunități pe care le deschide pentru dezvoltare durabilă, prin accesul la piața unică europeană și la fondurile europene destinate sprijinirii convergenței economice", a precizat Boloș într-un mesaj publicat pe Facebook.
Citiți și: Reforma "pre-extindere" a UE: Comisia propune integrarea treptată a țărilor candidate în piața unică și un mecanism de decizie cu majoritate calificată fără a periclita interesele strategice naționale
Cei doi au abordat și chestiunea legată de "planurile strategice de investiții cu efect multiplicator". În acest context ministrul Marcel Boloș i-a exprimat omologului său moldovean care au fost strategiile României de-a lungul timpului pentru proiectele de anvergură pentru a maximiza impactul acestor investiții în sectoarele cheie.
"Republica Moldova s-a angajat pe parcursul european, iar acest lucru vine cu beneficii uriașe din perspectiva finanțării investițiilor. Infrastructură, investiții în capitalizarea mediului de afaceri, sisteme publice de servicii medicale și școlare moderne, sunt elemente ale parcursului lor pe care le vom susține. Promisiunea mea a fost că le vom fi alături cu orice au nevoie pentru implementarea eficientă a proiectelor finanțate din bani europeni", a dat asigurări oficialul român.
Marcel Boloș a ținut să amintească că România este de departe beneficiar net de fonduri europene, de la "aderare și până în prezent reușind să atragă 62,5 miliarde de euro pentru investiții care au schimbat viața românilor din toate punctele de vedere".
În cadrul întâlnirii, ministrul Finanțelor a promis că "în viitorul apropiat" va merge în vizită la Chișinău.
"Între timp, direcția este una singură: să consolidăm legăturile noastre bilaterale, să continuăm să facem schimb de bune practici și să consolidăm interconectarea pieţelor de capital", a conchis Boloș.
La rândul său, ministrul Petru Rotaru a constatat că "adevărații frați" se văd "când îți este greu", referindu-se la sprijinul oferit de România. "Am văzut cel mai bine în timpul crizei energetice și pandemiei ce înseamnă România pentru noi", a continuat oficialul moldovean.
Acest ultim mesaj se reflectă și în discursul susținut de președintele Senatului, Nicolae Ciucă, în cadrul Forumului Moldova – România: Capital Bridges, organizat miercuri la București.
"Angajamentul nostru faţă de Republica Moldova este unul de netegăduit, am sprijinit şi vom sprijini prin toate deciziile noastre agenda europeană a Republicii Moldova, mă refer la obţinerea statutului de stat candidat şi desigur la deschiderea negocierilor de aderare. România se angajează şi continuă să se angajeze necondiţionat în a sprijini parcursul european al Republicii Moldova", a amintit Nicolae Ciucă.
Concrete & Design Solutions
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- ALEGERI EUROPENE 20247 days ago
- EDITORIALE1 week ago
- ALEGERI EUROPENE 20247 days ago
- ROMÂNIA1 week ago
- ROMÂNIA1 week ago